**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 20 /06/2024**

 **Αριθ. Πρωτ. 12223**

**ΑΠΟΣΠΑΣΜΑ**

# Από το πρακτικό της αριθμ. 20ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **222**

**Έγκριση της σύναψης και των όρων του Σχεδίου της Σύμβασης μεταξύ του Δήμου Λεβαδέων με την τράπεζα «ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ», για την αντικατάσταση και λειτουργία ενός νεότερου τύπου (1) Αυτόματου Ταμειολογιστικού Μηχανήματος (ATM) που βρίσκεται εντός του Κοινοτικού καταστήματος (Ισόγειο), στην ΔΚ Δαύλειας.**

 Στη Λιβαδειά σήμερα 18η Ιουνίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 11746/14-06-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 5 (πέντε) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Παπαβασιλείου Αικατερίνη

 2. Τουμαράς Βασίλειος 2.Ταγκαλέγκας Ιωάννης

 3. Αγνιάδης Παναγιώτης Αν και είχαν νόμιμα προσκληθεί

 4. Καλλιαντάσης Χρήστος

 5. Δήμου Ιωάννης (αν/κό μέλος κ. Μίχα Δημητρίου)

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

 Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών το υπ΄αριθμ. 11550/12-06-2024 έγγραφο του Τμ. Εσόδων & Περιουσίας του Δήμου Λεβαδέων στο οποίο αναφέρονται:

 *Με την αριθ.12/08/2011 σύμβασης χρησιδανείου που υπεγράφη μεταξύ της Ανώνυμης Τραπεζικής Εταιρείας με την επωνυμία* ***«ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ»,*** *και το Νομικό πρόσωπο Δημοσίου Δικαίου με την επωνυμία «ΔΗΜΟΣ ΛΕΒΕΔΕΩΝ», Δημοτική Ενότητα Δαύλειας όπως νομίμως εκπροσωπούνταν από το Δήμαρχο Παπαγγελή Νικόλαο του Γεωργίου παραχωρούσε στην Τράπεζα, χωρίς αντάλλαγμα χώρο επιφάνειας που βρίσκονταν στο χώρο του ΚΕΠ, προκειμένου να λειτουργήσει Αυτόματη Ταμειολογιστική Μηχανή (ΑΤΜ), προς εξυπηρέτηση των δημοτών.*

*Σύμφωνα με το* ***άρθρο 2****: « η διάρκεια της συγκεκριμένης σύμβασης θα ίσχυε όσο χρονικό διάστημα η Τράπεζα θα τηρούσε τους λογαριασμούς μισθοδοσίας των υπαλλήλων του Δήμου Λεβαδέων ….» καθώς και με το* ***άρθρο******3:****”… Σε κάθε περίπτωση η σύμβαση λύεται αυτομάτως χωρίς καμία συνέπεια για τα μέρη , μόλις παύσει για οποιονδήποτε λόγο η τήρηση του λογαριασμού μισθοδοσίας των υπαλλήλων της Δημοτικής Ενότητας από την Τράπεζα.*

*Με τις διατάξεις του* ***Ν.4323/15 (ΦΕΚ 43/Α/27-04-2015),*** *όπως έχει τροποποιηθεί και συμπληρωθεί, οι Φορείς της Γενικής Κυβέρνησης υποχρεούνται να καταθέτουν τα ταμειακά τους διαθέσιμα και να μεταφέρουν τα κεφάλαια προθεσμιακών τους καταθέσεων σε λογαριασμούς ταμειακής διαχείρισης που τηρούν στην Τράπεζα της Ελλάδος, κατά παρέκκλιση κάθε άλλης γενικής ή ειδικής διάταξης ή διαδικασίας.*

*Με την* ***185/2015*** *Απόφαση Δημοτικού Συμβουλίου Δήμου Λεβαδέων αιτήθηκε το άνοιγμα λογαριασμού ταμειακής διαχείρισης στην Τράπεζα της Ελλάδας, με σκοπό την μεταφορά των ταμειακών διαθεσίμων συμπεριλαμβανομένης και της μισθοδοσίας, του Δήμου Λεβαδέων, με συνέπεια την παύση ισχύος του ανωτέρω συμφωνητικού.*

 *Με το* ***υπ.αριθ****.****10291/29-05-2024*** *αίτημα της, η τράπεζα ATTICA BANK ΑΤΕ επιθυμεί την αντικατάσταση του ήδη υπάρχοντος ΑΤΜ το οποίο ήταν εγκαταστημένο εντός του Κοινοτικού καταστήματος (Ισόγειο), με ένα νεότερου τύπου που θα διαθέτει επιπλέον λειτουργίες όπως αυτή της κατάθεσης, εξυπηρετώντας τους κατοίκους της περιοχής, έναντι μηνιαίου μισθώματος διακοσίων πενήντα ευρώ* ***(250,00 €).***

*Με την* ***παρ.2β άρθρο 83 Ν.3852/10****, όπως αντικαταστάθηκε με το* ***άρθρο 84 του******N. 4555/18:*** *«Το συμβούλιο της κοινότητας διατυπώνει επίσης, γνώμη και προτάσεις, είτε με δική του πρωτοβουλία είτε κατόπιν παραπομπής από τα αρμόδια όργανα του δήμου, για την αξιοποίηση των ακινήτων του δήμου που βρίσκονται στην κοινότητα, την κάθε μορφής εκμίσθωση ή παραχώρηση εκτάσεων εντός των ορίων αυτής, καθώς και την εκποίηση, εκμίσθωση, δωρεάν παραχώρηση χρήσης, ανταλλαγή και δωρεά, περιουσιακών εν γένει στοιχείων του δήμου που βρίσκονται στα όρια της κοινότητας».*

*Το συμβούλιο της ΔΚ Δαύλειας, με την υπ’ αριθ.* ***10/12-06-2024*** *απόφασή του, γνωμοδότησε θετικά για την παραχώρηση χρήσης χώρου που βρίσκεται εντός του Κοινοτικού καταστήματος (Ισόγειο), της Κοινότητας Δαύλειας έναντι αντιτίμου (μηνιαίο μίσθωμα), διακοσίων πενήντα ευρώ* ***(250,00 €)*** *και αφορά την αντικατάσταση και λειτουργία ενός νεότερου τύπου (1) Αυτόματου Ταμειολογιστικού Μηχανήματος (ATM) που θα εξυπηρετεί τις οικονομικές ανάγκες και συναλλαγές των κατοίκων της Κοινότητας , μειώνοντας ταυτόχρονα το κόστος μετακίνησης αυτών σε άλλα αστικά ή ημιαστικά κέντρα.*

*Ο χώρος που θα καταλαμβάνει το ΑΤΜ θα έχει διαστάσεις 1,25 πλάτος χ 3,0μ ύψος χ 1,20, δηλαδή συνολικού όγκου 4,5 m3 βάθος.*

*Σύμφωνα* ***με το άρθρο 185 του Ν. 3463/2006****, με απόφαση του δημοτικού συμβουλίου επιτρέπεται:*

1. *Να παραχωρείται δωρεάν η χρήση δημοτικών ακινήτων στο Δημόσιο ή σε νομικά πρόσωπα δημοσίου δικαίου, για την αντιμετώπιση έκτακτης και επείγουσας ανάγκης. Η παραχώρηση ανακαλείται με όμοια απόφαση, εφόσον οι λόγοι που την είχαν υπαγορεύσει έχουν εκλείψει.*

|  |
| --- |
|  |

*Λαμβάνοντας υπόψη τα παραπάνω καθώς και ότι:*

* *Εξαιτίας του γεγονότος ότι δεν υπάρχει υποκατάστημα της συγκεκριμένης Τράπεζας στην έδρα του Δήμου*
* *Ότι οι πρόεδροι των Δημοτικών Κοινοτήτων είναι υπόλογοι για τη διαχείριση της πάγιας προκαταβολής που αφορούν χρηματικά ποσά για την πληρωμή διαφόρων δαπανών που σχετίζονται με τις ανάγκες της Κοινότητας και τα οποία είναι κατατεθειμένα στην συγκεκριμένη τράπεζα*
* *ότι έτσι περιορίζονται οι μεγάλες μετακινήσεις των κατοίκων, ιδίως στις δύσκολες οικονομικές συγκυρίες που βιώνουμε για τη διευκόλυνση των συναλλαγών με την συγκεκριμένη τράπεζα*

*κρίνεται έκτακτη και επείγουσα ανάγκη να τοποθετηθεί ένα νεότερο τύπου (1) Αυτόματου Ταμειολογιστικού Μηχανήματος (ATM) που θα εξυπηρετούνται οι κάτοικοι της Κοινότητας και οι κάτοικοι των όμορων κοινοτήτων αναβαθμίζοντας ταυτόχρονα την Δημοτική Κοινότητα καθώς θα εξυπηρετούνται και οι συνεχώς αυξανόμενοι παρεπιδημούντες και διερχόμενοι τουρίστες.*

*Επίσης με το άρθρο* ***65 παρ.1 του Ν.3852/10****: «Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του».*

*Κατόπιν των ανωτέρω και λαμβάνοντας υπόψη:*

* *το άρθρο 65 παρ.1 του Ν.3852/10*
* *την παρ.2β άρθρο 83 Ν.3852/10, όπως αντικαταστάθηκε με το άρθρο 84 του N. 4555/18*
* *το άρθρο 185 του Ν. 3463/2006*
* *τις διατάξεις* ***του άρθρου 74α παρ.1 του Ν.3852/2010****, όπως τροποποιήθηκε από το άρθρο 9 του Ν.5056/2023- Αρμοδιότητες Δημοτικής Επιτροπής*
* *την άμεση επείγουσα ανάγκη να τοποθετηθεί ένα νεότερο τύπου (ATM) που θα εξυπηρετούνται οι κάτοικοι της Κοινότητας και οι κάτοικοι των όμορων κοινοτήτων*
* *το Σχέδιο της Σύμβασης , το οποίο σας επισυνάπτουμε*

***Καλείται η Δημοτική Επιτροπή***

***1.*** *Να αποφασίσει για την σύναψη της Σύμβασης και την έγκριση των όρων του Σχεδίου της Σύμβασης**μεταξύ του Δήμου Λεβαδέων με την τράπεζα* ***«ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ»,*** *για την παραχώρηση, χρήσης χώρου που βρίσκεται εντός του Κοινοτικού καταστήματος (Ισόγειο), στην ΔΚ Δαύλειας και αφορά την αντικατάσταση και λειτουργία ενός νεότερου τύπου (1) Αυτόματου Ταμειολογιστικού Μηχανήματος (ATM) έναντι αντιτίμου (μηνιαίο μίσθωμα), διακοσίων πενήντα ευρώ* ***(250,00 €)*** *(συμπεριλαμβανομένων τυχόν κρατήσεων, χαρτοσήμου κλπ.)*

***2.*** *Να εξουσιοδοτήσει τον Δήμαρχο κ. Καραμάνη Δημήτριο για την υπογραφή της σχετικής Σύμβασης.*

 *Στη συνέχεια ο Πρόεδρος κάλεσε τα μέλη να αποφασίσουν σχετικά.*

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ.6696/24-1-2024 (ΑΔΑ:ΨΥ4ΧΟΡ10-Σ0Π) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Την 185/2015 Απόφαση του Δημοτικού Συμβουλίου Λεβαδέων

-Το υπ.αριθ.10291/29-05-2024 αίτημα της τράπεζας ATTICA BANK ΑΤΕ

-Την με αριθ. 10/12-06-2024 Απόφαση της Κοινότητας Δαύλειας

 - Το με αρ. πρωτ. 11687/13-06-2024 έγγραφο του του Τμ. Εσόδων & Περιουσίας του Δήμου Λεβαδέων

- το Σχέδιο της Σύμβασης που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

**1.** **Εγκρίνει** την Σύμβαση και την έγκριση των όρων του Σχεδίου της Σύμβασηςμεταξύ του Δήμου Λεβαδέων με την τράπεζα **«ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ»,** για την παραχώρηση, χρήσης χώρου που βρίσκεται εντός του Κοινοτικού καταστήματος (Ισόγειο), στην ΔΚ Δαύλειας και αφορά την αντικατάσταση και λειτουργία ενός νεότερου τύπου (1) Αυτόματου Ταμειολογιστικού Μηχανήματος (ATM) έναντι αντιτίμου (μηνιαίο μίσθωμα), διακοσίων πενήντα ευρώ **(250,00 €)** (συμπεριλαμβανομένων τυχόν κρατήσεων, χαρτοσήμου κλπ.) ως κατωτέρω:

ΣΧΕΔΙΟ ΣΥΜΒΑΣΗΣ ΠΑΡΑΧΩΡΗΣΗΣ ΧΡΗΣΗΣ ΧΩΡΟΥ ΓΙΑ ΤΗΝ ΤΟΠΟΘΕΤΗΣΗ KAI THN ΛΕΙΤΟΥΡΓΙΑ Α.Τ.Μ. ΣΤΗΝ ΔΚ ΔΑΥΛΕΙΑΣ

          Στην Λιβαδειά σήμερα την ……..........., μεταξύ των παρακάτω συμβαλλομένων,

**1) του Δημάρχου Λεβαδέων, κ.Καραμάνη Δημητρίου**, ως νόμιμου εκπροσώπου του Δήμου Λεβαδέων που εδρεύει στην Λιβαδειά, Ν. Βοιωτίας οδός Πλατεία Λάμπρου Κατσώνη, με ΑΦΜ 998016227, Δ.Ο.Υ. Λιβαδειάς , ο οποίος θα καλείται εφεξής Δήμος Λεβαδέων ή Δήμος και

**2)** Της Ανώνυμης Τραπεζικής Εταιρείας με την επωνυμία «**ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ»**, που εδρεύει στην Αθήνα, οδός Π.Π. Γερμανού αρ. 3-5, εκπροσωπείται νόμιμα για τις ανάγκες του παρόντος από τους :

……………………………………………………… και …………………………………………………

και στο εξής θα ονομάζεται, χάριν συντομίας, η «**Τράπεζα**»,

συμφωνήθηκαν και έγιναν αμοιβαία αποδεκτά τα παρακάτω:

**1.** Ο Δήμος Λεβαδέων συμφωνεί με την **Τράπεζα** «**ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ»** και της **παραχωρεί την αποκλειστική χρήση** **χώρου**, που βρίσκεται εντός του Κοινοτικού καταστήματος (Ισόγειο), προκειμένου, στον χώρο αυτό, η Τράπεζα να συνεχίσει να λειτουργεί αυτόματη ταμειακή μηχανή (ΑΤΜ), για την διενέργεια τραπεζικών συναλλαγών.

**2.** Η διάρκεια της  παρούσας συμφωνίας συνομολογείται για χρονικό διάστημα τεσσάρων (4) ετών, αρχομένης από **………….** Η διάρκεια και η ισχύς του  παρόντος  Ιδιωτικού  Συμφωνητικού δύναται να παραταθούν, για ένα (1) ακόμη έτος κατόπιν εγγράφου συμφωνίας των μερών.

**3.** Για την παραχώρηση της χρήσης του προαναφερόμενου χώρου στην ΔΚ Δαύλειας από τον Δήμο Λεβαδέων στην «ATTICA BANK ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ», η Τράπεζα θα καταβάλει σε αυτόν,  για κάθε μήνα χρήσης του χώρου και εκτέλεσης όλων των όρων του παρόντος, έναντι αντιτίμου (μηνιαίο μίσθωμα), που ανέρχεται  στο ποσό των διακοσίων πενήντα ευρώ **(250,00€)** (συμπεριλαμβανομένων τυχόν κρατήσεων, χαρτοσήμου κλπ.)

Η καταβολή του ως άνω αντιτίμου, θα αποδεικνύεται μόνο με νόμιμο έγγραφο παραστατικό. Διευκρινίζεται,  ότι τα παραστατικά της Τράπεζας,  που αφορούν την καταβολή αυτή,  αποδεικνύουν ομοίως, κατά τα ανωτέρω, την καταβολή του προαναφερόμενου αντιτίμου.

**4**. Η Τράπεζα έχει το δικαίωμα, με την σύμφωνη γνώμη του Δήμου Λεβαδέων ,  κατόπιν μελέτης, με επίβλεψη μηχανικού της και με δική της δαπάνη, να προβεί σε οποιαδήποτε κατασκευή ή εγκατάσταση,  κρίνει αναγκαία, για την ομαλή και απρόσκοπτη λειτουργία του ΑΤΜ,  και να προβαίνει, καθ’ όλη την διάρκεια ισχύος της παρούσας,  σε οποιαδήποτε εργασία και κατασκευή,  κρίνει αναγκαίες για την καλαίσθητη εμφάνιση του χώρου. Ο Δήμος Λεβαδέων αναλαμβάνει την υποχρέωση να συνεργάζεται με τους αρμόδιους τεχνικούς της Τράπεζας, για την διευθέτηση του παραχωρούμενου χώρου και να παρέχει κάθε πληροφορία και συνδρομή,  που απαιτούνται για την απρόσκοπτη λειτουργία του ΑΤΜ στο χώρο αυτό.

**5.** Η Τράπεζα δικαιούται να τοποθετεί στον παραχωρούμενο χώρο, με δικές της δαπάνες, επιγραφές ή πινακίδες, για την καλή εμφάνιση του χώρου,  από αισθητική άποψη.

Στον παραχωρούμενο,  με την παρούσα σύμβαση,  χώρο, δε θα τοποθετούνται άλλες επιγραφές,  πλην αυτών της  Τράπεζας.

**6.** Ο Δήμος Λεβαδέων υποχρεούται να ρυθμίσει τις συνδέσεις για παροχές ηλεκτρικού ρεύματος στο ΑΤΜ ενώ η Τράπεζα είναι υπεύθυνη για την τηλεφωνική σύνδεση και την ορθή λειτουργία του ΑΤΜ.

**7.**Η Τράπεζα είναι αποκλειστικά υπεύθυνη για την ομαλή λειτουργία του ΑΤΜ από τεχνικής απόψεως και υποχρεούται να αποκαθιστά άμεσα οποιαδήποτε βλάβη του μηχανήματος με δαπάνες της, χωρίς ο Δήμος Λεβαδέων να ευθύνεται για οποιαδήποτε ζημία που τυχόν αυτό υποστεί κατά τη λειτουργία του, καθώς και για φθορές ή κλοπή αυτού από τρίτους, όπως και για οποιεσδήποτε ζημίες και φθορές προκληθούν στο κτίριο λόγω της κλοπής.

**8.** Μετά την λήξη της παρούσας συμφωνίας η Τράπεζα υποχρεούται, με δική της δαπάνη, να παραλάβει εντός 15 ημερών το ΑΤΜ,  που τοποθέτησε,  με τις τυχόν γενόμενες προσθήκες, καθώς και κάθε κινητό εξοπλισμό,  σχετικό με το ΑΤΜ.

Η Τράπεζα είναι υποχρεωμένη να επαναφέρει τον παραχωρούμενο χώρο στην αρχική του μορφή,  εφόσον η εγκατάσταση του ΑΤΜ επέφερε αλλοιώσεις στον χώρο και εφόσον το επιθυμεί ο Δήμος Λεβαδέων – Δημοτική Ενότητα Δαύλειας.

**9.** Όλοι οι όροι του παρόντος θεωρούνται ουσιώδεις και η παράβασή τους παρέχει στο θιγόμενο μέρος το δικαίωμα να καταγγείλει τη σύμβαση.

Σε πίστωση των ανωτέρω συντάχθηκε το παρόν σε τέσσερα (4) αντίτυπα και αφού υπογράφτηκε κάθε συμβαλλόμενο μέρος έλαβε από δύο αντίτυπα.

**ΟΙ ΣΥΜΒΑΛΛΟΜΕΝΟΙ**

**Η ATTICA BANK ΑΝΩΝΥΜΗ Ο  ΔΗΜΑΡΧΟΣ ΛΕΒΑΔΕΩΝ**

 **ΤΡΑΠΕΖΙΚΗ ΕΤΑΙΡΕΙΑ**

**1. …………………………    ΔΗΜΗΤΡΙΟΣ ΚΑΡΑΜΑΝΗΣ**

**2.** **…………………..…….**

**2.** **Εξουσιοδοτεί** τον Δήμαρχο κ. Καραμάνη Δημήτριο για την υπογραφή της σχετικής Σύμβασης.

. **Η παρούσα απόφαση πήρε αριθμό 222/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Μίχας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 20 -06-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ